Obecné zastupiteľstvo
Zasadanie zo dňa 24.9.2018
zápisnica
Z á p i s n i c a
zo zasadnutia obecného zastupiteľstva v Ďurkove konaného dňa 24.09.2018
Prítomní : Valik Ondrej, starosta obce
Poslanci OZ: J.Adzimová, H. Bednárová, R.Ferenc, J.Jakabová, P.Gamrát, Ing.J.Godina,
Š.Pereš, Mgr.J.Vaňová
Neprítomní poslanci OZ: G.Kostsanszánsky-ospravedlnený
Ostatní prítomní: M.Pethöová, M.Maxinčuková,M.Perešová - pracovníčky OcÚ
J.Gamrát-obecný kontrolór
Občania: Ing. J.Popovič , A.Seman, JUDr. R.Rudňanský, Z.Obšitošová, J.Obšitoš, M.Hrabčáková,
Marek Hrabčák
Overovatelia zápisnice : Jarmila Jakabová, Jolana Adzimová
Návrhová komisia : Ing.Ján Godina, Rastislav Ferenc, Štefan Pereš
P r o g r a m :
l./ Otvorenie – určenie zapisovateľa
2./ Schválenie návrhovej komisie a overovateľov zápisnice
3./ Schválenie programu rokovania
4./ Kontrola plnenia uznesení
5./ Plnenie rozpočtu obce za I.polrok 2018
6./ Prejednanie žiadosti /Nikola a Denis Valdman, Štefan Nagy, Ing.Jozef Popovič,
M.Malenčík
7./ Žiadosť o NFP - MOPS
8./ R ô z n e
9./ Diskusia
10./ Schválenie uznesení- z á v e r
K bodu č.1/:
--------------
Zasadnutie OZ otvoril a viedol starosta obce Ondrej Valik, ktorý určil zapisovateľku zápisnice pracovníčku OcÚ – M.Pethöovu.
K bodu č.2/:
---------------
Starosta obce do návrhovej komisie navrhol:Ing.Jána Godinu, Rastislava Ferenca,
Štefana Pereša
Za overovateľov zápisnice boli návrhnutí: Jolana Adzimová, Jarmila Jakabová
Poslanci návrhovú komisiu a overovateľov zápisnice jednomyselne schválili.
K bodu č.3/:
----------------
Starosta obce vyzval poslancov, či ma niekto nejaké doplnky k programu rokovania. Nikto z poslancov nepredniesol žiadne návrhy. Program rokovania bol jednomyselne schválený.
K bodu č.4/:
----------------
Kontrolu plnenia uznesení z predošlého OZ predniesla zástupkyňa starostu obce Helena Bednárová, ktorá skonštatovala, že všetky uznesenia boli splnené, alebo sa sa plnia priebežne.
K bodu č.5/:
----------------
Plnenie rozpočtu obce za I.polrok 2018 komentoval starosta obce, ktorý poslancom vysvetlil čerpanie rozpočtu obce a ZŠ v príjmovej a výdavkovej časti na jednotlivých položkách. Poslanci materiál obdržali na preštudovanie pred OZ. Rozpočet sa plní vo výdavkovej časti na 40% a v príjmovej časti na 46,9 %. Plnenie rozpočtu tvorí prílohu tejto zápisnice a starosta obce doporučil OZ plnenie rozpočtu za I.polrok 2018 zobrať na vedomie .
K bodu č. 6/:
------------------
Starosta obce predložil jednotlivé žiadosti a sťažnosti, ktoré boli doručené na OcÚ a ku ktorým je potrebné zaujať stanovisko OZ.
Nikola a Denis Valdman - žiadosť o vyriešenie parkovania kamiona pred ich rodinným domom. Obecné zastupiteľstvo žiada starostu obce pripraviť VZN na rok 2019 ohľadom parkovania pred nehnuteľnosťami na verejných priestranstvach.
Štefan Nagy- žiadosť o vybudovanie chodníka, verejného osvetlenia a preloženie tabule označujúcej obec v záhradkárskej oblasti. Starosta obce prejedna možnosť vybudovania infraštruktúry /chodník a verejné osvetlenie/ s kompetentnými orgánmi KSK, VSD ako aj s vlastníkmi záhradiek o odpredaji 1 m z ich pozemkov na chodník.
Ing.Jozef Popovič – predložil dve žiadosti. Sprístupnenie obecnej komunikácie za účelom vykonávania stavebných prác pred svojim pozemkom-bráni mu parkovanie autobusu na komunikácii, úprava rigola pred jeho nehnuteľnosťou a sťažnosť na užívanie verejného priestranstva obyvateľom obce-parkovanie autobusom. Parkovanie autobusu sa upraví prijatim nového VZN na rok 2019.
Žiadosť občanov hornej časti slepej uličky-Olšovanská ulica, ohľadom napojenia sa ich
nehnuteľnosti na obecnú kanalizáciu hromadnou kanalizačnou prípojkou. Žiadosť o finančný príspevok. Starosta obce začne rokovanie a požiada o pomoc Vodárensku spoločnosť a.s. Košice.
Žiadosť pána Mateja Malenčíka o súhlas s riešením pristupovej cesty k stavebnému pozemku podľa priloženej .OZ súhlasí s navrhovaným riešením.
K bodu č.7/:
------------------
Staroste obce informoval poslancov o projekte Vytvorenie miestnej občianskej poriadkovej služby v obci Ďurkov – II. a predložil návrh žiadosti o NFP na zapojenie sa do tohoto projektu. Poslanci žiadosť o NFP – MOPS jednomyselne schválili.
K bodu č. 8, 9/:
-----------------
V bode rôznom formou diskusie poslanci sa zaoberali týmito problémami:
Predloženie návrhu Zmluvy o výkone správy majetku obce – obecné studne – starosta obce
Predloženie návrhu Zmluvy o výkone správy majetku obce – dážďová kanalizácia
starosta obce
Vybudovanie kanalizácie v slepej uličke – Olšovanska ulica, - založil združenie občan JUDr.Rudňanský
Zla cesta v slepej uličke, potrebná úprava – občan A.Seman
Riešiť parkovanie autobusov v obci – Ing.Popovič
Žiadosť o finančnú pomoc od obce - manželia Obšitošoví
K bodu č. 10/:
-----------------
Predseda návrhovej komisie Ing.Ján Godina na záver prečítal návrh na uznesenie z OZ.
Uznesenie bolo jednomyselne schválené a tvorí prílohu tejto zápisnice.
Starosta obce poďakoval všetkým prítomným za účasť na zasadnutí OZ a ukončil jeho
rokovanie.
OZ ukončené o 20.30 hod.
Jolana Adzimová Ondrej Valik
Mária Pethöová Jarmila Jakabová starosta obce
zápisovateľka overovatelia zápisnice